Hiljuti lõppesid germaani noorte ''Päikesepidustused'', millest võttis osa umbes 5000 noort. Pidustustel viibis ka esindajaina kümme eesti noort: 5 poissi ja 5 tüdrukut. Eesti osavõtjad olid Lääne, Harju ja Viru Noorte malevast. Noortega sõitis kaasa Eesti Noorte Peastaabi esindaja, kes oli ühtlasi ka poiste juhiks. Pidustustest osavõtjad kandsid kõik omamaiste noorte vormiriietust. Erandeina kandsid rahvusrõivaid ainult eesti ja läti tütarlapsed.    Pidustuste kesksemaks  sündmuseks oli suur lõkkeõhtu 21. juunil Marienburgi vana lossi juures, kus ettekannetega esinesid kõikide maade noored. Pidustuste ajal, mis kestsid üks nädal, külastati ka mitmeid Saksa linnu.